இந்த சர்வகட்சி கூட்ட அமர்வுகளில் கலந்து கொண்டகவுன்ஸில் பிரதிநிதிகள், தமிழ் மக்களுக்கு போன்ற ஒரு நிலை முஸ்லிம் மக்களுக்கு ஏற்பட இடமளிக்கக் கூடாது. அதற்கேற்ப பாதுகாப்பு ஏற்பாடுகள் பலப்படுத்தப்பட வேண்டும். அத்தோடு அரசாங்க சேவை, வெளிவிவகார சேவை, கல்வி சேவை, நிர்வாக சேவை என்பவற்றிலும் முஸ்லிம் பிரநிதித்துவம் இல்லாதுள்ளது. இந்த நிலைமை இனங்களுக்கிடையில் கசப்புணர்வுகளை உருவாக்கிக் கொண்டிருக்கின்றன என்று அம்மாநாட்டின் போது சுட்டிக்காட்டப்பட்டது. அவை மாத்திரமல்லாமல் பொலிஸ்சேவை உள்ளிட்ட முப்படைகளிலும் தமிழ், முஸ்லிம் பிரதிநிதித்தும் இல்லாதுள்ளது. அதனால் இந்தியாவில் சீக்கியர்களைக் கொண்டு அமைக்கப்பட்டுள்ளது போன்ற தனியானபடை பிரிவை இங்கும் உருவாக்கலாம். இவ்வாறான (ஜுலைக் கலவரம் போன்ற) சந்தர்ப்பங்களில் அவை பயன்மிக்கதாக இருக்கும் என்றவாறான கருத்துக்களும் முஸ்லிம் தரப்பினால் முன்வைக்கப்பட்டன.